Μουσακάς νηστίσιμος από το Άγιο Όρος
Δοκιμάστε αυτόν τον ιδιαίτερο, νηστίσιμο μουσακά με την αρωματική γέμιση ντομάτας, μυρωδικών και καρυδόψιχας. Τον τόνο δίνει 1 κουταλάκι του γλυκού ξύσμα πορτοκαλιού.
1 κιλό πατάτες, καθαρισμένες και κομμένες σε στρογγυλές φέτες πάχους 1 εκ., 4 μελιτζάνες φλάσκες, κομμένες σε στρογγυλές φέτες πάχους 1 εκ., 5 ξερά κρεμμύδια, ψιλοκομμένα, 4 σκελίδες σκόρδο, ψιλοκομμένες, 1,5 κιλό φρέσκες ώριμες ντομάτες, τριμμένες, 350 γρ. φρυγανιά, τριμμένη, 350 γρ. καρυδόψιχα, τριμμένη, λίγη κανέλα σκόνη, λίγο κύμινο σκόνη, λίγο μοσχοκάρυδο φρεσκοτριμμένο, 1 κουτ. γλυκού ξύσμα πορτοκαλιού, αλάτι, μαυροπίπερο, 100 ml ελαιόλαδο + επιπλέον για το τηγάνισμα
Για να ετοιμάσουμε τον νηστίσιμο μουσακά, αλατίζουμε τις φέτες μελιτζάνας, τις βάζουμε σε ένα τρυπητό και τις αφήνουμε για 1 ώρα τουλάχιστον.Τις ξεπλένουμε και τις στραγγίζουμε καλά, πιέζοντας να φύγουν τα νερά.Σε άφθονο ελαιόλαδο και σε δυνατή φωτιά τηγανίζουμε πρώτα τις πατάτες για 2-3 λεπτά, μέχρι να ροδίσουν, και ύστερα τις μελιτζάνες.Αφήνουμε και τα δύο σε ξεχωριστά σκεύη με απορροφητικά χαρτιά, να στραγγίξουν τα περιττά λάδια.Στον ταβά ή σε μια φαρδιά κατσαρόλα ζεσταίνουμε τα 100 ml ελαιόλαδο σε σιγανή φωτιά και σοτάρουμε τα κρεμμύδια και τα σκόρδα για 15 λεπτά, μέχρι να μαλακώσουν.Ρίχνουμε τις ντομάτες, ανακατεύουμε, δυναμώνουμε λίγο τη φωτιά και μαγειρεύουμε για 15 λεπτά.Προσθέτουμε τα μπαχαρικά, το ξύσμα και αλατοπίπερο, ανακατεύουμε και αποσύρουμε από τη φωτιά.Σε μπολ ανακατεύουμε τη σάλτσα με τη φρυγανιά και την καρυδόψιχα. Αυτή είναι η γέμιση μαςΣτο μεγάλο ταψί του φούρνου στρώνουμε μία σειρά πατάτες και ρίχνουμε με μια βαθιά κουτάλα λίγη από τη γέμιση.Κατόπιν στρώνουμε μία σειρά μελιτζάνες και επαναλαμβάνουμε τη διαδικασία, δηλαδή γέμιση, πατάτες κ.ο.κ.Κανονίζουμε έτσι ώστε τα υλικά μας να μας φτάσουν για δύο σειρές πατάτες και δύο σειρές μελιτζάνες.Καλύπτουμε με την υπόλοιπη γέμιση.Προθερμαίνουμε τον φούρνο στους 180°C.Βάζουμε στον φούρνο τον μουσακά και σε 30 λεπτά θα έχει ροδίσει και θα είναι έτοιμος.Καλό είναι να περιμένουμε λίγο να κρυώσει, γιατί αλλιώς δεν θα κοπεί σωστά.
Κρεμμύδι,Λαχανικά,Μελιτζάνες,Ντομάτα,Πατάτες,Vegan,Νηστίσιμα,Χορτοφαγικά,Χωρίς γλουτένη